वाराणसीः बता दें कि बीएचयू कैंपस में आए दिन छात्राओं के साथ छेड़खानी के मामले होते रहते हैं। इस पर शिकायत के बावजूद विश्वविद्यालय प्रशासन द्वारा उचित कार्रवाई नहीं किए जाने पर छात्राएं शुक्रवार को धरने पर बैठ गई थी। छात्राएं विश्वविद्यालय परिसर में अपनी सुरक्षा को लेकर विश्वविद्यालय प्रशासन से मांग कर रही थी। इसी दौरान शनिवार रात को धरने पर बैठी छात्राओं पर लाठीचार्ज करा दिया गया। सूत्रों के मुताबिक कहा जा रहा है कि लठी चार्ज वीसी द्वारा करवाया गया है, जबकि बीएचयू के वीसी गिरिशचंद्र त्रिपाठी ने इस पूरे मामले को राजनीतिक बताया है।